Jegyzőkönyv
  

Készült: 2013. július  22-én a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László


Nagy Erzsébet Judit


Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:
Napirend:
1./ Kunpeszér Községi Önkormányzat Helyi Esélyegyenlőségi Programjának elfogadása

2./Egyéb ügyek
A Képviselő-testület az ismertetett napirendet 5 igen szavazattal elfogadta és az alábbi határozatot hozta:
Kunpeszér Község Önkormányzat Képviselő-testületének
156/2013.(VII.22.) határozata
Napirend elfogadása

Kunpeszér Község Önkormányzat Képviselő-testülete 2013. július 22. napján megtartott ülésének napirendjét a következők szerint határozza meg:

1./ Kunpeszér Községi Önkormányzat Helyi Esélyegyenlőségi Programjának elfogadása

2./Egyéb ügyek
I.Napirendi pont tárgyalása
1./ Kunpeszér Községi Önkormányzat Helyi Esélyegyenlőségi Programjának elfogadása

Előadó:polgármester

(Írásos előterjesztés a jkv. 1. számú melléklete)
Németh László polgármester elmondja, hogy 2013. július elsejétől kizárólag úgy lehet beadni helyi és uniós pályázatokat, ha az Önkormányzat rendelkezik esélyegyenlőségi programmal.

A Türr István Kutató és Képző Központ pályázatot nyert arra, hogy az esélyegyenlőségi program megírására felkészítse az önkormányzatokat, és azokat, akik vállalták, hogy külső megvásárolt szolgáltatás helyett, saját maguk fogják elkészíteni a programot. 

A képzésen az aljegyző vett részt, és a programot is Ő készítette el.

A program főbb ismertetői: 

Összhangban az Egyenlő Bánásmódról és az Esélyegyenlőség Előmozdításáról szóló 2003. 

évi CXXV. törvény, a helyi esélyegyenlőségi programok elkészítésének szabályairól és az 

esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseivel, Kunpeszér Község Önkormányzata Esélyegyenlőségi Programban rögzíti az esélyegyenlőség érdekében szükséges feladatokat. Az önkormányzat vállalja, hogy az elkészült és elfogadott Esélyegyenlőségi Programmal összehangolja a település más dokumentumait, valamint az önkormányzat fenntartásában lévő intézmények működtetését. Vállalja továbbá, hogy az Esélyegyenlőségi Program elkészítése során bevonja partneri kapcsolatrendszerét, különös tekintettel a köznevelés állami és nem állami intézményfenntartóira.

A HEP IT a helyzetelemzés során feltárt problémák komplex kezelése érdekében szükséges intézkedéseket tartalmazza az Ebktv. 31. §-ának (2) bekezdése szerint. Az intézkedéseket a 321/2011. (XII. 27.) Korm. rend. 5. §-ában foglalt célok figyelembe vételével kell meghatározni. A HEP IT-t a 2/2012. (VI. 5.) EMMI rendelet 3. számú mellékletében található forma szerint kell elkészíteni. Ismerteti az intézkedési tervet.
A Helyi Esélyegyenlőségi Program célcsoportjai

A 321/2011. (XII. 27.) Korm. rendelet 1. § (2) bekezdésének előírása értelmében a HEP célcsoportjai a hátrányos helyzetű társadalmi csoportok, különösen 

-a mélyszegénységben élők, romák

-gyermekek, 

-nők, 

-idősek és 

-fogyatékkal élők

Javasolja az esélyegyenlőségi program, és annak mellékleteinek elfogadását.
Kunpeszér Község Önkormányzat Képviselő-testülete 5 igen szavazattal az alábbi határozatot hozta:
Kunpeszér Község Önkormányzat Képviselő-testületének

157/2013.(VII.22.) határozata

Tárgy: Helyi Esélyegyenlőségi Program elfogadása

Kunpeszér Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvényben biztosított jogkörében eljárva, figyelemmel  az Egyenlő Bánásmódról és az Esélyegyenlőség Előmozdításáról szóló 2003. 

évi CXXV. törvény 31. §-ában foglaltakra, elfogadja jelen határozat mellékletét képező, Kunpeszér Községi Önkormányzat Helyi Esélyegyenlőségi Programját.

Felelős:HEP intézkedési terve szerint érintettek

Határidő:folyamatos, ill. az intézkedési terv szerint 

(Helyi Esélyegyenlőségi program a jkv. 2. számú melléklete)
II.Napirendi pont tárgyalása
Egyéb ügyek
Németh László elmondja, hogy:

· a kultúrház felújítási munkái zajlanak
· Kővári Krisztina beköltözött az Arany J. utcai szolgálati lakásba

· 2 fő irodai adminisztrátor december 31-ig történő alkalmazására kaptunk lehetőséget a munkaügyi központtól, így Fehér Hajnalkát tovább tudjuk foglalkoztatni és Kálóziné Csősz Erzsébet is alkalmazható a könyvtárba
· Stégerné Kállai Viktória bérlő még mindig nem rendezte hátralékát, kérdezi a képviselők véleményét

A képviselő-testület egyhangúlag úgy foglalt állást, hogy a bérlőt az aljegyző hívassa be és szólítsa fel a hátralék rendezésére. Amennyiben nem tesz eleget fizetési kötelezettségének 2013. szeptember 1-vel kerüljön felmondásra a szerződés.

· A falunapon a konferanszié személyére Kalocsa Bernadett lett felkérve

· A Kunpeszéri Ízek főzőversenyen a KNP őzpörköltet, Milon László pacalt, Kálózi Sándor pacalt, többen birkapörköltet fognak főzni

Kovács Lászlóné elmondja, hogy ő húslevessel kíván benevezni a versenyre

· Kérdezi, hogy a zsűri kikből álljon a főzőversenyen

A képviselő-testület egyhangúlag úgy foglalt állást, hogy a képviselő-testület legyen a zsűri.

Mivel az ülésnek több napirendje, kérdés és hozzászólás nem volt, a polgármester azt 10 órakor  bezárta.

 

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
